หลังจากห่างหายจากร้านนี้ไปนานตั้งแต่แพ้ท้อง...กลับมาครั้งนี้เปลี่ยนยี่ห้อข้าวแล้วแต่อร่อยกว่าเดิม...เรามากินซ้ำ 3 รอบ และรีวิวในรอบที่3. คือก็อยากรีวิวร้านดีๆมากกว่า ร้านนี้อยู่ใกล้ตลาดไฟฟ้า มีเมนู 7 เมนู คือ กระเพรา ผัดพริกแกง ผัดกระเทียม ผัดคะน้า ผัดพริกแกงเขียวหวาน ผัดซีอิ๊วหวาน ผัดน้ำมันหอย มีจานเสริมเป็นส้มตำต่างๆ ยำปูเย็น กาแฟสดและน้ำต่างๆ

เริ่มจากข้าว ข้าวหุงได้เม็ดสวยทุกรอบนุ่มหอมกำลังดี นี่ว่าข้าวที่บ้านหมดจะมาซื้อไปหุงบ้างทางร้านโปรโมทว่าเป็นข้าวจากชาวนาโดยตรง ไม่ใส่ยากันเสีย ยาฆ่ามอด

กับข้าวที่สั่งมา...ปริมาณที่ให้มาสมกับราคา ไม่เลี่ยนน้ำมัน เราชอบจานเป็ดนะ เท่าที่สั่งมาลองดีงามทุกจาน

ส่วนกฎของร้านเราโอเครับได้ไม่ได้รู้สึกยุ่งยากอะไร เป็นปกตินะ
ส่วนเจ้าของร้าน เราว่าเป็นปกติคือบุคลิกแกเป็นแบบนั้น...

เราหัก 1 ดาว เราว่าพริกร้านนี้ไม่เผ็ดเสมอต้นเสมอปลาย...ถ้าจะมีอะไรควรปรับปรุง เราว่าความเผ็ดของพริกนี่แหละ...
(หมายเหตุ เราเป็นคนทานเผ็ดนะ...นี่คือความคิดเห็นส่วนตัว)